Nú er unnið að því að rannsaka , greina og eftir atvikum rifta því sem átti sér stað innan WOW air á lokametrum tilveru flugfélagsins fjólubláa . Í þessari kynningu komu fram nákvæmari upplýsingar um svarta fjárhagsstöðu WOW air en nokkru sinni höfðu verið birtar opinberlega , meðal annars að eiginfjárhlutfall félagsins hefði verið komið undir fimm prósent í júní 2018 . Auglýsing Yfirmaðurinn , rétt rúmlega þrítugur Svíi , svaraði því til að þar sem það væri tiltekið í skilmálum fjárfestakynningarinnar að hún væri trúnaðarmál þá væri ólöglegt að deila henni . WOW air var í gríðarlegum vanda og miklu meiri en áður hafði opinberast . Þegar leið á útboðið varð mjög tvísýnt um hvort að takast myndi að ná lágmarksupphæðinni eða ekki . Íslenska ríkið taldi sig enn fremur ekki hafa neinar forsendur til að ganga inn í rekstur WOW air , þrátt fyrir mikinn þrýsting þar um . Og að morgni 28. mars 2019 fór félagið í þrot . Auglýsing Í skýrslu skiptastjóranna er farið yfir hver raunveruleg staða mála var hjá WOW air þegar skellt var í lás með hvelli í lok mars . Þar er meðal annars opinberað að við gjaldþrot félagsins hafi verið um þrjár milljónir króna lausar til ráðstöfunar á bankareikningum WOW samstæðunnar . Til að setja þá tölu í samhengi má benda á að við gjaldþrot störfuðu alls 963 manns hjá WOW air . Í skýrslu skiptastjóranna segir að þeir telji „ óhjákvæmilegt að fram fari nánari greining á því hvenær WOW var sannarlega ógjaldfært . “ Skömmu eftir að skiptastjórar voru skipaðir yfir bú WOW air réðu þeir ráðgjafarfyrirtækið Deloitte til að vinna athugun á málefnum félagsins , fjármálum þess og ráðstöfunum fyrir þrot . Margt í skýrslu skiptastjóranna og athugun Deloitte bendir til þess að sú tilfinning þeirra sé ekki byggð á sandi . Auglýsing Þar segir : „ Skiptastjórar telja vera til staðar vísbendingar um að upplýsingar og gögn um fjárhagsleg málefni félagsins , rekstur og efnahag og áætlanir , sem fjárfestakynning skuldabréfaútboðsins byggði á , hafi verið ófullnægjandi og ekki gefið raunsanna mynd af rekstri og efnahag WOW á þessum tíma , aukinheldur sem áætlanir hafi ekki verið raunhæfar . “ Daganna fyrir leit ekki út fyrir að Skúla og WOW air tækist að safna lágmarksupphæðinni , 50 milljónum evra , sem nauðsynlegt var að safna til að gera þá sem þó höfðu skráð sig fyrir bréfum bundna af þeirri skráningu . Tilgangur samkomulagsins hafi verið að aðstoða WOW air í greiðsluörðugleikum og í því samþykkti Arion banki að skrá sig fyrir 4,3 milljónum evra , um 560 milljónir króna á þeim tíma , gegn því að WOW air myndi greiða yfirdráttarskuld sína hjá bankanum upp „ án tafar eftir að félagið fengi andvirði fyrrgreinds skuldabréfaútboðs til sín . Þá skyldi fella niður yfirdráttarheimildina í kjölfarið , “ segir í skýrslunni . Sú yfirdráttarskuld var upp á fimm milljónir dali , sem er nánast sama upphæð og Arion banki greiddi fyrir skuldabréf í útboðinu , eða tæplega 560 milljónir króna . Arion banki lét lykilhlutverk í skuldabréfaútboði WOW air . Mynd : Birgir Þór Harðarson Til viðbótar við uppgreiðslu yfirdráttarins fékk Arion banki , í kjölfar útboðsins , greidda þóknun vegna afléttingar á lánaskilmálum upp á 11,2 milljónir króna . Deloitte vakti athygli á því í athugun sinni að það hafi ekki einungis verið Arion banki sem tók þátt í útboðinu , og fékk síðan uppgreiddar aðrar skuldir strax að því loknu . Samtals hafi 20,3 milljónir dalir , tæplega 2,3 milljarðar króna , af þeim rúmlega 50 milljónum evra , um 6,5 milljörðum króna , sem söfnuðust farið í slík verk . Flugvélaleigan Air Lease Corporation ( ALC ) hafi fengið tvær kröfur , aðra gjaldfallna og hina í ágreiningi , greiddar samtals upp á 10,4 milljónir dala , eða tæplega 1,2 milljarð króna . Hluti , 7.5 milljónir evra , átti að fara á sérstakan vaxtareikning til að standa straum að vaxtagreiðslum af skuldabréfunum og afgangurinn inn á rekstrarreikning WOW air , að frádreginni þóknun Pareto . Þegar hefur verið höfðað riftunarmál vegna greiðslu á tæplega 108 milljón króna frá WOW air til Títan , félags Skúla Mogensen , sjö vikum fyrir gjaldþrot flugfélagsins . Þá áttu 150 milljónir króna að greiðast frá WOW air til Títan í reiðufé 30. apríl 2019 vegna sölunnar . Sú greiðsla átti að vera háð því að Cargo Express myndi greiða arð til WOW air vegna ársins 2018 sem næmi að minnsta kosti sömu upphæð . Sama dag og arðgreiðslan barst greiddi WOW air sömu upphæð til Títan . Sú greiðsla fór fram tæplega þremur mánuðum fyrir umsaminn gjalddaga og sjö vikum fyrir gjaldþrot WOW air . Í skýrslu skiptastjóra segir : „ Á þeim tíma var WOW í miklum fjárhagserfiðleikum . Greiðsla ábyrgðargjald Annað mál sem Deloitte vakti sérstaka athygli á eftir athugun sína var í tengslum við flugvélarnar TF-MOM , TF-DAD , TF-KID og TF-SON . Þær voru allar seldar til Air Canada um síðustu áramót . Í dag nemur sú upphæð um 1,3 milljarði króna . Auk þess greiddi WOW air mánaðarlegt ábyrgðargjald til Títan vegna leigu á vélunum . Þetta var skilyrði af hálfu flugvéla leigandans . Það er hins vegar mjög auðvelt að vera vitur eftir á og sorglegt að sjá hvernig sumir keppast við gera viðskipti WOW air tortryggileg . Það er fráleitt að halda því fram að ég og mitt fólk höfum ekki unnið að heilindum í einu og öllu við uppbyggingu og síðan við það að reyna að bjarga félaginu frá falli . “ Það er skoðun sem skiptastjórnar WOW air og hluti kröfuhafa félagsins deila ekki með stofnanda flugfélagsins . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .